Oikeusperusta on maataloustuotteiden yhteinen markkinajärjestely (yksi yhteinen markkinajärjestely). Aiemmassa yhteisessä markkinajärjestelyssä (asetus (EU) N:o 1234/2007) annettiin komissiolle valtuudet vahvistaa vientitukia. Nykyisessä yhteistä markkinajärjestelyä koskevassa asetuksessa (EU) N:o 1308/2013 vahvistetaan vientitukien määräksi nolla, mutta jätetään vientitukien vahvistamista koskevat toimenpiteet neuvoston hyväksyttäväksi Euroopan unionin toiminnasta tehdyn sopimuksen 43 artiklan 3 kohdan mukaisesti.

Tällä säädöksellä on tarkoitus korvata täytäntöönpanoasetus (EU) N:o 689/2013, jonka vaikutukset on pysytetty tuomioistuimen päätöksellä. Säädös noudattaa monialaista toimintaperiaatetta pidättäytyä vientituen myöntämisestä yhteisen maatalouspolitiikan puitteissa.

Ehdotetulla säädöksellä on tarkoitus korvata täytäntöönpanoasetus (EU) N:o 689/2013 sen alkuperäisen voimaantulopäivän, 19. heinäkuuta 2013, ja 31. joulukuuta 2013 välisellä ajanjaksolla. Säädös esitetään neuvostolle Euroopan unionin toiminnasta tehdyn sopimuksen 43 artiklan 3 kohdan nojalla. Kyseinen artikla on ainoa mahdollinen oikeusperusta kyseessä olevan kaltaiselle säädökselle, jolla on taannehtivia vaikutuksia.

Asetus (EY) N:o 1234/2007 kumottiin sittemmin Euroopan parlamentin ja neuvoston asetuksella (EU) N:o 1308/2013, jossa vahvistetaan vientitukien määräksi nolla 1. tammikuuta 2014 alkaen.

Oikeusvarmuuden vuoksi ja jotta asetuksen (EY) N:o 1234/2007 täytäntöönpano ei vaikeutuisi, tuomioistuin päätti pysyttää mainitun asetuksen vaikutukset voimassa kunnes sen korvaamiseksi tarkoitettu uusi säädös on tullut voimaan.

Asetuksessa (EU) N:o 1308/2013 vahvistetaan vientitukien määräksi nolla kaikilla aloilla 1. tammikuuta 2014 alkaen. Neuvosto voi ehdotetun taannehtivan asetuksen hyväksymiseksi nojautua SEUT-sopimuksen 43 artiklan 3 kohtaan, joka on ainoa tällaisen säädöksen antamiseen soveltuva oikeusperusta.

•Täytäntöönpanosuunnitelmat, seuranta, arviointi ja raportointijärjestelyt

Ei sovelleta. Tällä ehdotuksella korvataan voimassa oleva säädös, joka ei edellytä täytäntöönpanosuunnitelmaa.

•Selittävät asiakirjat (direktiivien osalta)

Ei sovelleta.

•Ehdotukseen sisältyvien säännösten yksityiskohtaiset selitykset

Ei sovelleta. Tällä ehdotuksella korvataan voimassa oleva säädös. Siihen ei sisälly varsinaisia uusia säännöksiä.

2018/0134 (NLE)

Ehdotus

NEUVOSTON ASETUS

siipikarjanliha-alan vientitukien vahvistamisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen,

sekä katsoo seuraavaa:

(1)Neuvoston asetuksen (EY) N:o 1234/2007, joka on kumottu asetuksella (EU) N:o 1308/2013, 164 artiklan 2 kohdan nojalla komissiolla on valtuudet vahvistaa vientituet silloin, kun se asetuksessa (EU) N:o 1234/2007 määriteltyjen perusteiden ja vaatimusten mukaan on tarpeellista.

Tämän perusteella hyväksyttiin komission täytäntöönpanoasetus (EU) N:o 689/2013.

(2)Euroopan unionin tuomioistuin totesi 20 päivänä syyskuuta 2017 antamassaan tuomiossa täytäntöönpanoasetuksen (EU) N:o 689/2013 pätemättömäksi. Tuomioistuin totesi, että asianomaiselle henkilölle vastaisen toimen toteuttamista koskevien menettelysääntöjen noudattamatta jättäminen merkitsee olennaisten menettelymääräysten rikkomista, ja näin ollen toimi, jota rasittaa mainitunlainen virhe, on kumottava.

(3)Tuomioistuin totesi samassa tuomiossa myös, että vaikka olennaisia menettelymääräyksiä oli rikottu, ei ilmennyt mitään virhettä, joka vaikuttaisi kyseisen säädöksen, joka sisältää asetuksen (EY) N:o 1234/2007 täytäntöönpanon edellyttämät toimenpiteet, sääntöjenmukaisuuteen. Oikeusvarmuuden vuoksi ja jotta asetuksen (EY) N:o 1234/2007 täytäntöönpano ei vaikeutuisi, tuomioistuin päätti pysyttää mainitun asetuksen vaikutukset voimassa kunnes sen korvaamiseksi tarkoitettu uusi säädös on tullut voimaan.

(4)Asetuksella (EU) N:o 1308/2013 kumottiin asetuksen (EY) N:o 1234/2007 menettelysäännökset, jotka koskevat vientitukien vahvistamiseksi annettavien säädösten hyväksymistä. Asetuksen (EU) N:o 1308/2013 232 artiklan mukaisesti kyseistä asetusta sovelletaan 1 päivästä tammikuuta 2014.

(5)Tuomioistuimen tuomion noudattamiseksi on siten tarpeen vahvistaa uudelleen siipikarjanlihan vientituet samalle tasolle kuin ne oli vahvistettu täytäntöönpanoasetuksella (EU) N:o 689/2013. Sen vuoksi tätä asetusta olisi sovellettava taannehtivasti 19 päivän heinäkuuta 2013 ja 31 päivän joulukuuta 2013 välisellä ajanjaksolla.

(6)Vientitukea olisi myönnettävä ainoastaan tuotteille, joilla on vapaa liikkuvuus unionissa ja joissa on Euroopan parlamentin ja neuvoston asetuksen (EY) N:o 853/2004 5 artiklan 1 kohdan b alakohdassa säädetty tunnistusmerkki. Kyseisten tuotteiden olisi noudatettava myös Euroopan parlamentin ja neuvoston asetuksessa (EY) N:o 852/2004 säädettyjä vaatimuksia.